TVO:คาดกำไร Q3/59 ทำจุดสูงสุดใหม่แนะนำถือราคาเป้าหมาย 34.00 บาท
TVO คาดกำไร ไตรมาส 3/59 จะทำจุดสูงสุดใหม่ (ทั้งกำไรสุทธิและอัตรากำไรขั้นต้น) โดยประเมินกำไรสุทธิที่ 950 ล้านบาท เพิ่มขึ้น 44% เทียบช่วงเดียวกันของปีก่อน และ 19% เทียบไตรมาสก่อนหน้า หากไม่รวมรายการพิเศษอัตราแลกเปลี่ยนกำไรหลักอยู่ที่ 955 ล้านบาท เพิ่มขึ้น 137% เทียบช่วงเดียวกันของปีก่อน และ 18% เทียบไตรมาสก่อนหน้า (คาดก่อนหน้าไว้ที่ 570 ล้านบาท)
4 พ.ย. 2559

บล.บัวหลวง ระบุในบทวิเคราะห์วันนี้ (4 พ.ย.) ว่า บริษัท น้ำมันพืชไทย จำกัด (มหาชน) หรือ TVO คาดกำไร ไตรมาส 3/59 จะทำจุดสูงสุดใหม่ (ทั้งกำไรสุทธิและอัตรากำไรขั้นต้น) โดยประเมินกำไรสุทธิที่ 950 ล้านบาท เพิ่มขึ้น 44% เทียบช่วงเดียวกันของปีก่อน และ 19% เทียบไตรมาสก่อนหน้า หากไม่รวมรายการพิเศษอัตราแลกเปลี่ยนกำไรหลักอยู่ที่ 955 ล้านบาท เพิ่มขึ้น 137% เทียบช่วงเดียวกันของปีก่อน และ 18% เทียบไตรมาสก่อนหน้า (คาดก่อนหน้าไว้ที่ 570 ล้านบาท)
โดยได้รับอานิสงส์จากต้นทุนถั่วเหลืองที่ถูกและปริมาณยอดขายทั้งน้ำมันและกากถั่วเหลืองยังปรับตัวเพิ่มขึ้นอีก อย่างไรก็ตามมองว่าไตรมาส 3/59 จะทำจุดสูงสุดและกำไรจะค่อยๆย่อตัวลงในไตรมาส 4/59-ปี 60 อัตรากำไรขั้นต้นที่สูงจะกลับไปสู่ระดับปกติ ยังคงแนะนำถือราคาเป้าหมาย 34.00 บาท รับอัตราผลตอบแทนเงินปันผลราว 6-7%